FOTO

Ona boravi u Dubrovniku već tjedan dana, a za nju je organizirana velika i luksuzna proslava 24-og rođendana u restoranu Vila Ruža na otoku Koločep. Cijelu je proslavu financirao, odnosno ‘sve joj je omogućio’, kako piše Dubrovački list, njezin dečko, srpski milijunaš i jedan od vlasnika tvrtke Karisma Ljubiša Krstajić, koji je inače puno stariji od nje.

To nije bilo tek obično rođendansko slavlje. Na samom početku 65 uzvanika uživalo je u piću dobrodošlice uz klapsku pjesmu. Nakon njihovog nastupa, bilo je vrijeme za harmonikaški set bez čega očito ova zabava nije mogla proći.

Tako je na pozornicu stupio Aco Sofronijević, mnogima poznat kao najbolji harmonikaš na Balkanu. On se dodatno hvali kako je dijelio pozornicu sa Zdravkom Čolićem, koji je bio glavni glazbeni gost i iznenađenje za slavljenicu. Čolić je goste, među kojima je bilo i onih iz Rusije, zabavljao svojim najvećim hitovima.

Godineee,prosle godine buduceeeee😂😂😂😂🎶🎵🎶 A post shared by Aleksandar Sofronijevic (@sofronacc) on Jul 20, 2017 at 9:09am PDT

Tijekom proslave, na nebu iznad Kalamote priređen je spektakularan vatromet, a sve je to Popović snimila i objavila na svom Instragram profilu @cold_blonde. Inače, nekad najveću glazbenu zvijezdu bivše Jugoslavije Zdravka Čolića srbijanski mediji, primjerice Alo, upravo su zbog ovog nastupa, kojeg inače naplaćuje i preko 10.000 eura, ismijavaju kako je sada spao na to da nastupa i po rođendanima, što je dosad uporno izbjegavao.

Na objavljenim fotografijama na društvenim mrežama, sve je bilo uređeno ružama u različitim ružičastim tonovima, a za hrvatskoj javnosti nepoznatu Beograđanku Anu Popović napravljen je i broj ’24’ formiran od ogromnog broja ruža.

Par Popović-Krstajić još je u Dubrovniku, a smješteni su u jednom od gradskih hotela. Kako je vidljivo na njezinom Facebook profilu i ranije je boravila u Dubrovniku pa je 2015. objavila i fotografiju s Lepom Brenom.

U tišini Srbi ulaze u hrvatski turizam

Srpski milijunaš Ljubiša Krstajić hrvatskoj javnosti manje je poznat, a jedan je od višegodišnjih poslovnih partnera Ivice Todorića i njegovih sinova. S obitelji Todorić povezan je preko tvrtke Karisma Hotels Adriatic. Prije četiri godine tvrtku u Hrvatskoj, KHA jedan d.o.o koja ne radi od 2014.., osnovala je tvrtka Karisma Hotels Adriatic, čiji su pak vlasnici Agrokor i Karisma Resorts International sa sjedištem u Panami, a kasnije im se pridružila i poznata međunarodna turistička agencija TUI Travel. Tvrtka Karisma Hotels Adriatic osnovana je godinu dana ranije, 2012,, a kao prvi direktor upisan je Ljubiša Krstajić, državljanin Srbije, za kojega srbijanski mediji navode da je uspješni biznismen i vlasnik lanca hotela u meksičkom gradu Cancunu.

Karisma u Hrvatskoj ima više tvrtki kćeri (KHA tri, KHA četiri, KHA pet...) osnovanih za pojedine projekte. Na svom Twitter profilu Krstajić se predstavlja samo kao izvršni potpredsjednik za prodaju i marketing Karisma Hotelsa, profesionalac koji je dvadeset godina u hotelijerstvu. Karisma posjeduje desetak hotela u Cancunu i na Mayanskoj rivijeri: lanac obiteljskih hotela Azul, hotele El Dorado - samo za odrasle, te luksuzno nudističko odmaralište Hidden Beach Resort. Sjedište tvrtke je na Floridi, a nakon Meksika proširili su se i na Jamajku i Kolumbiju. Kao vlasnici Karisme spominju se Jose Martinez i Dolores Lopez Lira, a prema nekim izvorima i Krstajić.

Prije dvije godine Krstajić je, kako je objavila Nova TV, svoj rođendan proslavio upravo u Dubrovniku, a među gostima na partyju u bijelom bio je i Ante Todorić sa suprugom Martinom, koji je prije nekoliko dana najavio da s obitelji odlazi živjeti u Austriju. Kao što je vidljivo proteklih sezona Srbi se sve više vraćaju na hrvatski Jadran, što je vidljivo i u luksuznom turizmu na Koločepu.

Fotografije rođendanske proslave Ane Popović i ranijih tajnovitih Krstajićevih proslava na dubrovačkom primorju možete vidjeti ovdje.